**Проект!**

**Образец № 8**

**Д О Г О В О Р**

**№ .............................................**

Днес, ...............2023 г. в гр. София, между страните:

**„ХОЛДИНГ БЪЛГАРСКИ ДЪРЖАВНИ ЖЕЛЕЗНИЦИ” ЕАД /„ХОЛДИНГ БДЖ” ЕАД/**, с ЕИК: 130822878, със седалище и адрес на управление: гр. София 1080, община Столична, район „Средец”, ул. „Иван Вазов” № 3, ИН по ДДС: BG 130822878, представлявано от **инж. Атанас Атанасов - Изпълнителен директор** и с втори подпис, положен от **Димитър Михайлов - Главен счетоводител**, наричано по-долу за краткост **„ВЪЗЛОЖИТЕЛ”**,от една страна

**и**

**„………………………………………………”**, с ЕИК …………………, със седалище и адрес на управление: ……………………………………………………………………………, ИН по ДДС: ……………………, представлявано от **…………………………………….** **– ……………………….**, от друга страна, наричано по-долу за краткост „ИЗПЪЛНИТЕЛ”,

на основание чл. 9, ал. 3 от Правила за възлагане на поръчки в „Холдинг БДЖ” ЕАД и Решение на Съвета на директорите на „Холдинг БДЖ” ЕАД, взето по т. …… от Протокол № …../……….2023 г., за възлагане на поръчка с предмет**: „Изготвяне и съгласуване на инвестиционен проект и упражняване на авторски надзор за извършване на ремонт на недвижим имот, собственост на „Холдинг БДЖ” ЕАД, находящ се в гр. София, Национален парк „Витоша”, а именно: Почивно-възстановителен център „Родина”/хижа „Родина”/”**, след проведен конкурс по реда на Правилата за провеждане на търг и конкурс и за сключване на договори за продажба и наем с работници и служители - Приложение № 1 към чл. 29, ал. 2 от Правилника за прилагане на Закона за публичните предприятия, се сключи настоящият договор при следните условия:

1. **Предмет на договора**

Чл.1.**(1)**  **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава срещу възнаграждение да **изготви и съгласува инвестиционен проект, както и да упражни авторски надзор за извършване на ремонт на недвижим имот, собственост на „Холдинг БДЖ” ЕАД, находящ се в гр. София, Национален парк „Витоша”, а именно: Почивно-възстановителен център „Родина”/хижа „Родина”/”**.

**(2)** **ИЗПЪЛНИТЕЛЯТ** прави обследване на сградата по реда на Глава Трета наНаредба № 5 от 28.12.2006 г. за техническите паспорти на строежите, като при изготвяне на инвестиционния проект следва да се отчетат резултатите от обследването.

**(3)** **ИЗПЪЛНИТЕЛЯТ** изготвя инвестиционния проект в една фаза – работен проект, в съответствие с Техническата спецификация на **ВЪЗЛОЖИТЕЛЯ –** Приложение№ 1, неразделна част от настоящия договор, отговарящ на изискванията на Закона за устройство на територията (ЗУТ) и Наредба № 4 на МРРБ за обхвата и съдържанието на инвестиционните проекти.

**(4)** **ИЗПЪЛНИТЕЛЯТ** упражнява авторски надзор по време на изпълнение на строително-монтажните работи (СМР), съгласно одобрения работен проект и в съответствие с изискванията на ЗУТ и подзаконовите нормативни актове за неговото прилагане.

**(5) ИЗПЪЛНИТЕЛЯТ** изготвя Технически паспорт на сградата.

**II. СРОК НА ДОГОВОРА**

**Чл. 2.(1)**  Договорът влиза в сила от датата на подписването му от страните и приключва с подписването на последния от необходимите и установени от закона актове за приключване на СМР на обекта и изготвяне на технически паспорт на сградата.

**(2)** Срокът за изготвяне на инвестиционния проект е до 60 (шестдесет) работни дни, считано от датата на получаване на виза за проектиране и приключва с предаване на проекта, окомплектован съгласно изискванията на **ВЪЗЛОЖИТЕЛЯ,** констатирано с двустранно подписан приемо-предавателен протокол от упълномощени представители на страните по договора.

**(3)** Срокът за упражняване на авторския надзор започва да тече от датата на откриване на строителната площадка за обекта и приключва с подписването на последния от необходимите и установени от закона актове за приключване на СМР на обекта.

**Чл. 3.(1)**  Срокът на настоящия договор не тече в следните случаи:

**1.** За времето когато текат административни и/или съгласувателни процедури пред съответните компетентни органи и експлоатационни дружества, свързани с процеса на реализация на предмета на настоящия договор и имащи за краен резултат сдобиването с документи или информация, необходима за изпълнение на услугата;

**2.** За времето на предоставяне на допълнителни изходни данни, необходимостта от които е възникнала в процеса на изпълнение на услугата до момента на нейното предоставяне от страна на **ВЪЗЛОЖИТЕЛЯ**;

**3.** Всяко временно спиране на работата по изпълнение на предмета на поръчката, което не е по вина на **ИЗПЪЛНИТЕЛЯ;**

**4.** Непреодолима сила (форсмажор).

**(2)** Периодът на спиране на срока на изпълнение на договора е равен на времето за забава, необходимо за реализиране и приключване на горепосочените събития, като неговото начало и край се установяват с двустранно подписани протоколи от упълномощени представители на страните по договора, в които се описват и мотивите за спиране на срока за изпълнение на услугата.

**III.ВЪЗНАГРАЖДЕНИЕ И НАЧИН НА ПЛАЩАНЕ**

**Чл. 4.(1)** Договорената обща стойност за изпълнение на предмета на договора по чл. 1 е в размер на **…………… (…………………………………………………………) лева** **без ДДС**, съгласно Оферта на **ИЗПЪЛНИТЕЛЯ** - Приложение № 2, неразделна част от настоящия договор, в това число:

**1.** Цена за обследване, изготвяне и съгласуване на инвестиционния проект, в размер на **…………… (…………………………………………………………) лева** **без ДДС.**

**2.** Цена за упражняване на авторски надзор по време на изпълнение на СМР, в размер на **…………… (…………………………………………………………) лева** **без ДДС.**

**3.** Цена за изготвянето на технически паспорт на сградата, в размер на **…………… (…………………………………………………………) лева** **без ДДС.**

**(2)** Ценовото предложение на **ИЗПЪЛНИТЕЛЯ** не подлежи на промяна и включва всички разходи на **ИЗПЪЛНИТЕЛЯ** свързани с изпълнението на предмета на договора, с изключение на дължимите такси за издаване на виза за проектиране, съгласуване и одобрение на проекта от компетентни органи и експлоатационни дружества.

**Чл.5.(1) ВЪЗЛОЖИТЕЛЯТ** заплаща на **ИЗПЪЛНИТЕЛЯ** уговореното в чл. 4, ал. 1 възнаграждение, както следва:

1. По т.1:
   1. Авансово плащане в размер на **……………(……………………............) лева без ДДС**, която сума представлява 5% от цената за обследване, изготвяне и съгласуване на инвестиционния проект, в срок **до 10 (десет) календарни дни** от подписването на договора, въз основа на представена от **ИЗПЪЛНИТЕЛЯ** фактура.

**1.2.** Окончателно плащане в срок **до 30 (тридесет) календарни дни** след предаване на одобрен и съгласуван от съответните компетентни органи и експлоатационни дружества окомплектован проект, съгласно изискванията на **ВЪЗЛОЖИТЕЛЯ,** установено с двустранно подписан приемо-предавателен протокол от упълномощени представители на страните по договора.

1. По т.2:
   1. Авансово плащане в размер на **……………(……………………............) лева без ДДС**, която сума представлява 5% от цената за упражняване на авторския надзор, в срок **до 10 (десет) календарни дни** от датата на откриване на строителната площадка за започване на СМР, въз основа на представена от **ИЗПЪЛНИТЕЛЯ** фактура.
   2. Окончателно плащане в срок **до 30 (тридесет) календарни дни** след подписване на последния от необходимите и установени от закона актове за приключване на СМР на обекта**,** констатирано с двустранно подписан протокол от упълномощени представители на страните по договора.
2. По т.3:
   1. Авансово плащане в размер на **……………(……………………............) лева без ДДС**, която сума представлява 5% от цената за изготвяне на техническия паспорт на сградата, в срок **до 10 (десет) календарни дни** от датата на приключване на СМР на обекта, въз основа на представена от **ИЗПЪЛНИТЕЛЯ** фактура.
   2. Окончателно плащане в срок **до 30 (тридесет) календарни дни** след изготвен технически паспорт на сградата**,** констатирано с двустранно подписан протокол от упълномощени представители на страните по договора.

**(2)** Необходими документи за извършване на плащанията са:

- **оригинална данъчна фактура,** изда**д**ена на името на „Холдинг БДЖ” ЕАД**,**  ЕИК 130822878, с адрес: гр. София , ул. „Иван Вазов” № 3 и съдържаща освен задължителните реквизити, № на договора, описание на извършената услуга и основание за плащане;

**- съответен протокол** по чл.5, ал. 1, т.1.2, т. 2.2 и т.3.2 от настоящия договор.

**(3)** Документите за плащане се изпращат на адрес: гр. София 1080, ул. „Иван Вазов” № 3, „Холдинг БДЖ” ЕАД, отдел „Продажби и управление на собствеността”. При непредставяне на документи по ал.2 на посочения адрес, срокът за плащане се удължава с толкова дни, с колкото е закъсняло представянето им.

**Чл. 6. (1)** Всички плащания по настоящия договор се извършват в български лева, чрез банков превод по посочената от **ИЗПЪЛНИТЕЛЯ** банкова сметка:

**Банка:** ………………………………

**IBAN:** ……………………………….

**BIC:** …………………………………

**Титуляр на сметката:** ………………………………………..

**(2)** При промяна в банковата сметка, по която се извършва плащането, **ИЗПЪЛНИТЕЛЯТ** следва да уведоми писмено и да представи на **ВЪЗЛОЖИТЕЛЯ** данните на новата сметка не по-късно от 3 (три) дни от настъпване на промяната. Всяко плащане по предходната сметка, извършено преди да бъде уведомен **ВЪЗЛОЖИТЕЛЯТ** за промяната, се счита за действително.

**Чл. 7.** Вземанията, произтичащи от настоящия договор не могат да бъдат прехвърляни по реда на чл. 99 и чл. 100 от ЗЗД.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 8**.**(1) ВЪЗЛОЖИТЕЛЯТ** има право:

1. Да изисква от **ИЗПЪЛНИТЕЛЯ** точно изпълнение на предмета на договора, в сроковете, по реда и условията, договорени в настоящия договор;
2. По всяко време да осъществява контрол по изпълнението на предмета на договора, стига да не възпрепятства работата на **ИЗПЪЛНИТЕЛЯ** и да не нарушава оперативната му самостоятелност;
3. Да получи одобрен и съгласуван от съответните компетентни органи инвестиционен проект, изготвен в съответствие с Техническата спецификация **–** Приложение№ 1, неразделна част от настоящия договор.

**(2) ВЪЗЛОЖИТЕЛЯТ** се задължава:

**1.** Да заплати на **ИЗПЪЛНИТЕЛЯ** уговореното възнаграждение за приетата работа при условията и сроковете на този договор;

**2.** Да оказва всякакво нужно съдействие на **ИЗПЪЛНИТЕЛЯ**, включително пред компетентните държавни и общински органи, както и да уточнява с него въпросите, свързани с изпълнение на предмета на договора;

**3.** При всяко искане от страна на **ИЗПЪЛНИТЕЛЯ** да осигурява достъп в обекта (хижа Родина) на негови представители, във връзка с изпълнение на предмета на договора;

**4.** Да предоставя на **ИЗПЪЛНИТЕЛЯ** цялата необходима изходна информация за точното и качествено изпълнение от негова страна на възложените с настоящия договор услуги.

**Чл. 9.(1)** **ИЗПЪЛНИТЕЛЯТ** има право:

**1.** Да получи уговореното възнаграждение при условията и в сроковете, посочени в настоящия договор;

**2.** Да изиска от **ВЪЗЛОЖИТЕЛЯ** пълно съдействие за изпълнение предмета на договора;

**(2) ИЗПЪЛНИТЕЛЯТ** e длъжен:

**1.** Да изработи инвестиционния проект качествено и в договорения срок, при съобразяване и спазване на Техническата спецификация - Приложение№ 1 и действащата нормативна уредба, в това число изискванията по охрана на труда, санитарните и противопожарни норми, като отстранява за своя сметка всички забележки на **ВЪЗЛОЖИТЕЛЯ** и компетентните органи и експлоатационни дружества по съгласуване и одобряване на проекта;

**2.** Да отговаря за законосъобразността, качеството, пълнотата и приложимостта на изработената от него проектна документация, одобряването й, и издаване на разрешение за строеж за обекта, включително защита на проекта пред компетентните органи;

**3.** Да предаде на **ВЪЗЛОЖИТЕЛЯ**, **3 (три**) комплекта на хартиен носител и един комплект на електронен носител от съгласуваните проекти;

**4.** Да уведомява своевременно **ВЪЗЛОЖИТЕЛЯ** за всички обстоятелства, които създават реални предпоставки за забавяне или спиране изпълнението на предмета на договора;

**5.** Да упражнява авторския надзор в съответствие с приложимата нормативна уредба, като при приключване на дейностите по авторски надзор **ВЪЗЛОЖИТЕЛЯ** приема извършената работа с подписване на двустранен протокол от упълномощени представители на страните по договора;

**6.** За срока на договора да поддържа валидна застраховка за покриване на пълната му професионална отговорност като проектант, съгласно изискването на чл. 171 от Закона за устройството на територията и Наредбата за условията и реда за задължително застраховане в проектирането и строителството /ДВ бр.17 от 2004 год./;

**Чл.10.**След изработване и заплащане на инвестиционния проект авторските права върху същия, по силата на настоящия договор се прехвърлят върху **ВЪЗЛОЖИТЕЛЯ** и включват:

* право на публично разгласяване на предмета на договора;
* право да разрешава употребата на предмета на договора;
* право на възпроизвеждане на предмета на договора;
* правото на разпространение на копия и оригинала на предмета на договора сред неограничен брой лица;
* право на преработка и нанасяне на всякакъв вид промени в предмета на договора;
* използването на предмета на договора за създаване на нов или производен на него продукт;
* други подобни права.

**V. ОТГОВОРНОСТ НА СТРАНИТЕ И САНКЦИИ**

**Чл.11.(1)** При забавено изпълнение **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,05% от цената на всяка от услугите по чл. 4, ал. 1, т.1, т.2 и т.3 за всеки ден забава, но не повече от 5% от стойността на всяка една от тях.

**(2)** При пълно неизпълнение, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 5% от общата стойност на договора по чл.4, ал.1.

**(3)** В случая по ал. 2, **ИЗПЪЛНИТЕЛЯТ** дължи възстановяване на аванса по чл. 5, ал. 1, т. 1.1 от договора, ако същият му е изплатен.

**Чл.12.(1)** **ВЪЗЛОЖИТЕЛЯТ** има право да приспада начислените по чл. 11 неустойки от дължимото от него възнаграждение, гаранцията за изпълнение на договора, учредена в негова полза или от която и да е друга сума, дължима от него на **ИЗПЪЛНИТЕЛЯ** по този договор.

**(2)** Изплащането на неустойките по чл.2 и ал.3, не лишава **ВЪЗЛОЖИТЕЛЯ** от правото да търси обезщетение за претърпени в по-голям размер вреди.

**(3)** При забавено плащане **ВЪЗЛОЖИТЕЛЯТ** дължи обезщетение на **ИЗПЪЛНИТЕЛЯ**, съгласно чл. 86 от ЗЗД.

**VI. ГАРАНЦИЯ ЗА ИЗПЪЛНЕНИЕ**

**Чл.13.(1)** „Гаранция за изпълнение на договора” означава парична сума /депозит/, внесена по банкова сметка на **ВЪЗЛОЖИТЕЛЯ, с титуляр: „Холдинг БДЖ” ЕАД, банка: ЮРОБАНК БЪЛГАРИЯ АД, гр. София,** **IBAN: BG26 BPBI 7942 1037 7385 01, BIC: BPBIBGSF**, с която **ИЗПЪЛНИТЕЛЯТ** обезпечава изпълнението на задълженията си по този договор и служи като обезщетение за виновно причинените вреди на **ВЪЗЛОЖИТЕЛЯ** от неизпълнение или некачествено изпълнение.

**(2)** Гаранцията за изпълнение на договора е:

**1.** За изготвяне на инвестиционния проект, в размер на **……………….. лева**, съставляваща 5% от цената на услугата по чл.4, ал.1, т.1, със срок на валидност един месец след датата на която е подписан приемо-предавателения протокол, с който е предаден на **ВЪЗЛОЖИТЕЛЯ** одобрения и съгласуван от съответните компетентни органи и експлоатационни дружества инвестиционния проект.

**2.** За упражняване на авторски надзор, в размер на **……………….. лева**, съставляваща 5% от цената на услугата по чл.4, ал.1, т.2, със срок на валидност един месец след датата на която е подписан двустранен протокол между страните по договора за приключване на СМР на обекта.

**3.** За изготвяне на технически паспорт на сградата, в размер на **………………… лева**,

съставляваща 5% от цената на услугата по чл.4, ал.1, т.3, със срок на валидност до датата на въвеждане на сградата в експлоатация.

**(3)** **ВЪЗЛОЖИТЕЛЯТ** се ползва от гаранциите за изпълнение безусловно и веднага, когато са налице основанията за това. Гаранциите за изпълнение са в полза на **ВЪЗЛОЖИТЕЛЯ**, от които той може да прихваща виновно причинените вреди или неустойки, предвидените в договора санкции, дължащи се на неизпълнение или лошо/ забавено и или некачествено / изпълнение на договора от **ИЗПЪЛНИТЕЛЯ**.

**(4)** При едностранно прекратяване (разваляне) на договора от **ВЪЗЛОЖИТЕЛЯ**, поради виновно неизпълнение на задължения на **ИЗПЪЛНИТЕЛЯ**, сумата от съответната гаранцията за изпълнение на договора се усвоява изцяло като обезщетение за прекратяването му.

VII. НЕПРЕОДОЛИМА СИЛА(ФОРСМАЖОР)

Чл.14. **(1)** Страните не носят отговорност, ако неизпълнението е причинено от непреодолима сила, освен ако страната не е изпаднала вече в забава към момента на настъпване на действието на непреодолимата сила.

**(2)** За непреодолима сила се смята всяко обстоятелство, което е извън разумния контрол на страните и не е могло да се предвиди и предотврати.

**(3)** Не е налице непреодолима сила, ако съответното събитие е вследствие на неположена грижа от страната или при полагане на дължимата грижа то може да бъде преодоляно.

**(4)** За времето на действие на непреодолимата сила страните се освобождават от задълженията си по този договор.

(5) За възникването и преустановяването на непреодолимата сила страната е длъжна незабавно, по телефон или електронна поща, да уведоми другата страна за събитието, а в еднодневен срок да изпрати писмено уведомление, като посочи и причинната връзка между събитието и невъзможността за изпълнение на договорното задължение.

**(6)** Уведомлението трябва да съдържа информация за началото на събитието и предполагаемия срок за действие на непреодолимата сила.

**(7)** Ако уведомяването не бъде извършено в срока по предходната алинея, страната не може да се позовава на непреодолима сила и да се възползва от правата, които би й дало настъпването на обстоятелството на непреодолима сила.

(8) Ако непреодолимата сила продължи повече от 30 *(тридесет)* календарни дни, страната, която не се ползва от освобождаването от отговорност, може да прекрати договора.

**VIII. ПРЕКРАТЯВАНЕ НА ДОГОВОРА**

**Чл. 15. (1)** Действието на този договор се прекратява:

**1.** С изпълнение на всички задължения на страните;

**2.** По взаимно съгласие между страните, изразено в писмена форма;

**3.** При неизпълнение на задължение/я, поето/и от страна по договора, със 7 – дневно писмено предизвестие от изправната към неизправната страна.

**(2)** **ВЪЗЛОЖИТЕЛЯТ** може да развали договора едностранно, с 15-дневно писмено предизвестие отправено до **ИЗПЪЛНИТЕЛЯ.**

**(3)** При предсрочно прекратяване на договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените до този момент и приети по установения ред дейности.

**IX. СЪОБЩЕНИЯ**

**Чл.16.** Всички съобщения между страните, свързани с изпълнението на договора, са валидни, ако са направени в писмена форма и са подписани от упълномощени представители на **ВЪЗЛОЖИТЕЛЯ** или **ИЗПЪЛНИТЕЛЯ**.

**Чл.17.** За дата на съобщението се смята:

* датата на предаване на ръка;
* датата, посочена в обратната разписка, когато е изпратено чрез лицензиран пощенски оператор;
* датата на приемането, когато е изпратено по факс;
* датата на постъпването му по имейла, посочен в чл. 18, когато е изпратено по електронен път;
* чрез комбинация от тези средства.

**Чл.18.** За валидни адреси, телефонни, факс-номера и имейл - адреси за приемане на съобщения, свързани с изпълнението на този договор и предаване на документи, се смятат:

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**„Холдинг БДЖ” ЕАД ………………………..**

гр. София, п.к. 1080 ………………………..

тел.: …………………… ………………………..

e-mail: ………………………..

лице за контакт:………. ………………………..

**Чл.19.** При промяна на адреса, лицето за контакт, телефонния, факс-номера или имейл- адреса, съответната страна е длъжна да уведоми другата страна в тридневен срок от промяната. В случай, че съответната страна не изпълни това свое задължение, всички съобщения, изпратени на последния валиден по договора адрес, факс-номер или имейл-адрес, се считат за надлежно получени.

**X. ЗАКЛЮЧИТЕЛНИ РАЗПОРЕДБИ**

**Чл.20.** Договорът може да бъде изменян само по взаимно писмено споразумение между страните.

**Чл.21.** Споровете по тълкуването и изпълнението на този договор се решават доброволно по взаимно споразумение между страните, а при непостигане на съгласие - по съдебен ред, от компетентния български съд.

**Чл.22.** За неуредените в този договор въпроси се прилагат разпоредбите на действащото българско законодателство.

**Чл.23.** В случай на преобразуване на **ВЪЗЛОЖИТЕЛЯ** или **ИЗПЪЛНИТЕЛЯ**, юридическите лица - техни правоприемници, са обвързани с клаузите по този договор.

Настоящият договор се състои от 7 (седем) страници, състави се и се подписа в два еднообразни екземпляра – по един за всяка от страните.

**Неразделна част от договора са следните приложения:**

**1.** Техническа спецификация на **ВЪЗЛОЖИТЕЛЯ –** Приложение№ 1;

**2.** Оферта на **ИЗПЪЛНИТЕЛЯ**, вх. рег. № …………../……………….. – Приложение № 2;

**3.** Застрахователна полица № ………………………………. „Професионална отговорност”, съгласно чл. 171 от ЗУТ – Приложение № 3;

**4.** Документ за внесена гаранция за изпълнение на договора – Приложение № 4.

**ВЪЗЛОЖИТЕЛ: ИЗПЪЛНИТЕЛ:**

**За „ХОЛДИНГ БДЖ“ ЕАД За „…………………………….” …….**

**инж. Атанас Атанасов ……………………………...**

*Изпълнителен директор …………………………………..*

**Димитър Михайлов**

*Главен счетоводител*